KLUBI 700
Brian Dickinson on USA:n meri- voimien entinen meripelastaja.
Hän on huippuvuorikiipeilijä, -
jonka tavoite on kiivetä maailman seitsemälle huipulle.
Hän oli haltioissaan päästyään Mount Everstin huipulle, -
mutta ilo oli lyhytaikainen.
Olin maailman huipulla. Kukaan ei voinut hakea minua.
Olin yksin ja sokea. Oli pakko päästä alas.
Huusin yhdessä vaiheessa: "En aio kuolla tälle vuorelle."
Brian Dickinson on erittäin taitava vuorikiipeilijä.
Hän on kiivennyt monille maailman huipuista, mutta vuonna 2011 -
Mount Everestin huipulla hän ei voinut hallita selviytymistään.
Brianin vaimo Joanna muisteli Brianin päätöstä kiivetä maailman huipulle.
Kun hän päätti kiivetä, sanoin: "Luotan sinun tekevän oikeita päätöksiä."
Kodin lähellä on 1,5 kilometrin korkuisia huippuja.
Kiipesin sinne aamuisin 23 kiloa selässäni -
ja ehdin takaisin alas kokoukseen kahdeksaan mennessä.
Brian oli fyysisesti hyvässä kunnossa, -
mutta mikään ei valmista kiipeilijää Everestin kuolemanvyöhykkeelle.
Siellä ei selviä kauaa. Haavat eivät parane siellä. Happi ei vain riitä.
Joka askelen välissä kesti viisi sekuntia hengitellessä.
Siellä liikkuu kuin hidastettuna.
Hän kiipesi ystävänsä Dennisin ja sherpan, vuorioppaan, kanssa.
Pian Dennis kuitenkin sairastui ja keskeytti.
Brian ja sherpa jatkoivat. Seuraava päivä toi ongelmia.
Juomatauolla Brian liukastui ja pudotti lasinsa.
Hänen silmänsä altistuivat vahingoittaville UV-säteille.
Laskeuduin takaisin 150 metriä. Löysin lasini ja katsoin niitä.
Ne olivat haljenneet keskeltä, -
ja kerrosten väliin oli muodostumassa jäätä.
Vasemmalla oli kolikon kokoinen aukko jään keskellä.
Hän poisti sisemmän suojakerroksen nähdäkseen paremmin.
Hän ei tiennyt UV-säteiden aiheuttavan lisävahinkoa silmille.
Olin turhautunut, mutta minun piti pysyä liikkeessä ja voittaa tunne.
Piti keskittyä rinteen kiipeämiseen.
8 kilometrin kohdalla Brian ja sherpa Pasang lepäsivät.
Illansuussa he yrittivät loppunousua, mutta vain 300 metriä huipusta -
Pasang sairastui jättäen Brianin vaikean päätöksen eteen.
Jatkanko ylös? Minun piti pohtia sitä. Punnita riskit ja palkkio.
Tunsin oloni vahvaksi, mutta tärkeintä oli, pääsisikö Pasang alas yksin?
Hän sanoi pääsevänsä. Hän jätti ylimääräisen happipullon lumeen.
Hän lähti alas ja minä ylös. Emme katsoneet taakse.
Kiintoisaa on, että koko sen ajan, kun kiipesin yksin -
tunsin jonkin läsnäolon seurassani.
Brian kiipesi läpi yön.
Aamulla hän saavutti Everestin huipun. Maailman huipun.
Viime askelilla tunsin kaikkea ylpeydestä uupumukseen.
Vain muutama ihminen on kiivennyt yksin sen huipulle.
Sitä ei vain tapahdu. Kyynelet nousivat silmiini, -
koska olin ollut kauan poissa perheeni luota.
Piti päästä turvallisesti heidän luokseen. Otin pari askelta, -
ja kaikki muuttui täysin valkoiseksi.
Menin heti maahan ja otin köydestä kiinni. Olin tullut lumisokeaksi.
En nähnyt mitään. Kaikki oli kirkkaan valkoista ja silmiäni poltti.
Tuntui kuin silmäluomia raavittaisiin.
Brian alkoi laskeutua vuorta alas.
Tuuli yritti puhaltaa minut kumoon. Olin hyvin väsynyt.
Olisin helposti voinut sulkea silmäni ja jäädä pysyvästi vuoren kylkeen.
Se olisi ollut rauhallista. - Hän jatkoi, mutta tilanne paheni, -
kun toisen kengän jäärauta irtosi ja liukui alas vuorta.
Putosin päistikkaa alas. Köysi, jossa olin kiinni, pysäytti minut äkisti.
Käteni ja jalkani sojottivat taaksepäin. Olin ylösalaisin -
ja happipullo valui ulos repustani.
Hengitin todella kovasti. Sydämeni hakkasi.
Putoaminen pysähtyi lähellä jäärautaa, jonka hän kiinnitti takaisin.
Hän löysi Pasangin jättämän happipullon, mutta se ei toiminut.
Lisäpainoa ajattelematta hän laittoi sen reppuunsa.
Jatkoin laskeutumista. 20 metriä alempana -
naamarini alkoi pureutua kasvoihini. Happi loppui.
Revin naamarin pois ja haukoin henkeäni -
ohuessa ilmassa. En saanut happea. Putosin polvilleni ja antauduin.
Rukoilin pienen rukouksen: "Jumala, en kykene tähän yksin. Auta minua."
Sillä hetkellä Brianin ystävät ja perhe tunsivat yhtäkkiä tarpeen rukoilla.
Tunsin Jumalan sanovan minulle: "Rukoile, että Brian lähtee liikkeelle.
Hänen pitää jatkaa vaikeuksista huolimatta."
Tunsin, että jokin oli vialla.
Rukoilin, että Jumala toisi hänet turvallisesti kotiin.
Sillä hetkellä sain todistaa ihmeen.
Tuntui kuin Jumala olisi ottanut kiinni haalarinselästä -
ja nostanut minut ylös. Sain selittämätöntä energiaa.
Tunsin elämän palaavan kehooni. Se oli selittämätöntä.
Kykenin nousemaan ylös, tunsin oloni vahvaksi ja sain toivoa.
En ole koskaan kokenut näin rajua tilannetta, -
jossa en voinut ottaa kunniaa siitä, että tein kaiken itse.
Tarvitsin apua. Antauduin Jumalalle.
Brian kokeili uudelleen Pasangin happipulloa. Nyt se toimi.
Hän pääsi takaisin 8 kilometrin leiriin, missä Pasang odotti.
Uskoni toi minut alas. Keskityin kovasti perheeni luo pääsyyn.
Ylhäältä leiristä alas vuorenjuurelle asti kyynelehdin.
Ajattelin kokemaani, perhettäni ja ihmettä.
Pasangin ja Dennisin avulla Brian pääsi alas ja kotiin perheensä luo.
Kuukauden päästä näkö palautui normaaliksi.
Brian on kiitollinen, että Jumala oli hänen kanssaan koko matkan.
Hädän hetkellä Hän oli paikalla.
Uskon, että Hän oli läsnä koko ajan.
Tunsin Hänen läsnäolonsa enkä koskaan ollut yksin.
Kun minut tarvitsi nostaa, Hän oli siinä. Hän toi minut alas vuorelta.
Olen todella kiitollinen, että hän on luonamme ja selvisi takaisin.
Ihmiset luovuttavat, mutta Jumala ei luovuta heidän suhteensa.
Tapahtui mitä tapahtui, Jumala on aina läsnä, -
vie läpi vaikeimpien aikojen ja auttaa selviytymään mahdottomasta.
Brianin kertomus on totta. Se maalaa vahvan kuvan Jumalasta, -
joka on aina kanssamme. - Mieleeni juolahti, -
että Mount Everestin kiipeäminen on typerää.
On typerää vaarantaa elämänsä vuoren huipulla -
voidakseen sanoa: "Olen käynyt tuolla."
Mutta silti Jumala ei sanonut: "Teit typerästi."
Vaan: "Olen kanssasi. Pelastan sinut vaikka Everestin huipulta.
Olen kanssasi." Huolimatta siitä, että moni pitää sitä typeryytenä.
En ole koskaan tuntenut vetoa kiivetä vuoria tai ymmärtänyt sitä, -
mutta joitakuita aina sen seuraavan vuoren kiipeäminen houkuttelee.
Se kuuluu ihmisluontoon.
Sellaisia seikkailijat ovat. Se lienee laitettu heidän sydämeensä.
Jumala on kaikkien kanssa. Tahdomme rukoilla puolestanne.
En tunne tarpeitasi. Ne ovat ehkä aivan erilaisia kuin Brianin, -
mutta Jumala on sama eilen, tänään ja ikuisesti.
Hän ei katso henkilöön vaan on kanssasi. Tahdomme rukoilla.
Tämä voi rohkaista ihmisiä. Nainen nimeltä Denise Wisconsinista -
kärsi kovasta niskakivusta.
Narkoottinen kipulääkekään ei auttanut.
Kerran hän katsoi ohjelmaamme, ja Terry sai sanan: -
"Sinulla on krooninen pääkipu kallon ja selkärangan liitoskohdassa.
Vuosien kipu lähtee pois."
Samassa Denise kuuli kaksi naksahdusta ja parantui.
Herra on suuri parantaja. Tässä on toinen.
Floyd Pohjois-Carolinasta kertoo, -
että hänellä oli huimaus- ja tasapaino-ongelmia yli 10 vuotta.
Lääkäri diagnosoi huimauksen ja sanoi, ettei oireisiin ole lääkettä.
Kerran Floyd katsoi vaimonsa kanssa ohjelmaamme. Sinä, Pat, sanoit: -
"Joku on kärsinyt huimauksesta vuosia. Jumala sanoo nyt: -
'Riittää. Sisäkorvasi paranee täysin. Tulet täysin vapaaksi huimauksesta -
Jeesuksen nimessä.'" Floyd tarttui sanaan ja tunsi heti helpotuksen.
Sittemmin hänellä ei ole ollut oireita. Lääkäri vahvisti parantumisen.
Hän kykenee asioihin, joita ei ole voinut tehdä 10 vuoteen.
En tuntenut Floydia. Terry ei tuntenut naista Wisconsinista.
Mutta Jumala tuntee sinut. Hän tietää sinusta aivan kaiken.
Jumala on henki, ja Hän on aivan kaikkialla.
Hän liitelee yllämme rakastavasti.
Hän tahtoo koskettaa sinua.
Terry ja minä liitämme kätemme ja uskomme yhdessä puolestasi.
Mikä tarpeesi on? Mikä ongelmasi on?
Liitämme kädet yhteen ja uskomme Jumalaa. Isä, -
liitän käteni sisareni kanssa Jeesuksen nimessä.
Saakoon Pyhän Hengen voitelu tulla ihmisten elämään juuri nyt.
Kuukausia vaivannut kova, hakkaava yskä parani juuri.
Sieni lähtee keuhkoistasi Jeesuksen nimessä. Tunnet poltteen.
Jumala on juuri vapauttanut sinut.
Naisella on ollut vuosikausia ongelmia kuukautiskiertonsa kanssa.
Olet vuotanut verta epätavallisen paljon sen takia.
Jumala parantaa sinua nyt asettaen koko kehosi kuntoon.
Jollakulla on kasvain munuaisessa. Kasvain on kuihtunut ja katoamassa.
Se lähtee kehostasi. Leikkausta ei tarvita. Jumala on koskettanut sinua.
Jollakulla on murtunut luu.
Olet näyttänyt sitä lääkärille useita kertoja, koska se ei ole parantunut.
Jumala koskettaa sinua nyt ja parantaa luun normaaliksi.
Saat käyttää sitä täysin.
Joku, jonka nimi taitaa olla Ralph, työskenteli rakennusprojektissa.
Jotain putosi ja loukkaannuit. Jumala on parantanut sinut juuri nyt.
Kätesi ja toinen kehosi vahingoittunut osa on parantunut nyt ihmeellisesti.
Isä, saakoon Pyhän Hengen voiteleva voima olla muiden rukoilijoiden yllä -
Jeesuksen nimessä. Aamen.
Ja aamen. Jumalan siunausta. Halleluja.
Mahtavaa rukousta. Uskon, että monet parantuivat.
Olette lähettäneet sähköpostilla kysymyksiä.
Katrina kysyy: "Raamattu käskee kunnioittaa isää ja äitiä.
Entä isä- ja äitipuolia?"
Vastaamme Katrinan kysymykseen ja muihin hetken kuluttua.
Tarvitsetko rukoustukea? Ota yhteyttä ohjelmaan niin rukoilemme kanssasi.
On aika vastata kysymyksiinne. On ihanaa kuulla teistä.
Ensimmäinen kysymys on Katrinalta.
"Raamattu käskee kunnioittaa isää ja äitiä. Entä isä- ja äitipuolia?"
Raamattu ei heistä puhu, mutta jos katsoo Vanhaa testamenttia, -
niin monilla miehillä oli useita vaimoja.
Jos vaimo kuoli, mies otti usein uuden vaimon.
Naimisissa naisesta tulee vaimo ja lasten äiti.
Oletan, että isä- ja äitipuolilla on sama tehtävä kuin vanhemmilla.
Heitä pitäisi kunnioittaa sen mukaan.
Ei se tarkoita, että pitää matkia kaikkea, mitä he tekevät, -
mutta tehdä, mitä he käskevät ja kunnioittaa heitä.
Armeijassakin on esimiehiä, kuten joukkueen tai komppanian kersantti.
Jos hän sanoo jotain, sitä totellaan. Se kuuluu hänen tehtäväänsä.
Silloin kunnioittaa myös vanhemman päätöstä avioitua uudelleen.
Ty sanoo: "Uskon Jeesukseen ja uskon Raamattuun Jumalan Sanana.
Jos skeptikko kysyy: 'Mistä tiedät, että Raamattu on Jumalan sana?'
en osaa vastata. Viisivuotias voi uskoa lempisatuunsa, vaikkei se ole totta.
Mitä voin sanoa tukeakseni sitä, mitä uskon?"
Vanha sanonta kuuluu, että kokemus ei koskaan häviä väitteelle.
Ennen kaikkea voit sanoa: "Raamattu on koskettanut minua.
Jumala on puhunut ja muuttanut elämäni sen kautta."
Se on todistuksesi. Jos joku tahtoo jotain, mikä todella puhuttelee, -
suosittelen kirjaani The Secret Kingdom.
Se kertoo Raamatun periaatteista, jotka koskevat kaikkia kaikkialla.
Voit sanoa: "Katso totuutta, joka Raamatussa on."
Voihan sitä mainita sen tosiasian, -
että Raamattu on monen tärkeän sivilisaation perusta.
Se on Yhdysvaltojenkin perusta.
Tärkein on oma kokemuksesi.
"Uskon, että tämä on Jumalan Sana. Se puhuttelee minua."
Voihan sitä puhua raamatullisesta arkeologiasta ja kaikesta muusta, -
mutta aina on joku, joka löytää aukkoja niistä.
Omasta kokemuksestasi niitä ei voida löytää.
Rakastan itse profetioita. Ne ovat toteutuneet niin hämmästyttävästi, -
että sekin on todistava tekijä. - Tarvitsee tietää kyllin Raamatusta -
voidakseen nähdä profetiat, jotka koskevat Jeesusta.
Todennäköisyys on tähtitieteellisen pieni yhdenkään täyttää ne kaikki.
Angela sanoo: "Näen samaa pahaa unta pari kertaa viikossa, -
että minut lähetetään keskitysleirille. Se jää aina vaivaamaan.
En ole lukenut Raamattua kauaa. Onko tähän jotain erityistä kohtaa?"
Enpä tiedä, onko mitään kohtaa "näin pääset eroon keksitysleiriunista".
Mutta Ps. 103: "Kiitä Herraa, minun sieluni, ja kaikki, mitä minussa on, -
hänen pyhää nimeänsä... Hän, joka antaa kaikki sinun syntisi anteeksi -
ja parantaa kaikki sinun sairautesi."
Lue psalmia. "Sieluni ylistää Herraa."
Lue psalmia ja sano sitä yhä uudelleen ja uudelleen.
Anna sen tulla osaksi olemustasi.
Kirjoita se lapulle ja laita jääkaapin oveen tai autoon -
ja ajattele sanoja, missä oletkin.
Se on joka ajatuksen vangitsemista ja myönteiseen keskittymistä.
En tiedä, mistä unet ovat tulleet. Ehkä katsoit jonkin erikoisohjelman -
juutalaisista ja natsien keskitysleireistä, ja se tarttui sinuun.
Toiseksi voit nuhdella vihollista ja kyseisiä ajatuksia.
Käske niiden lähteä sinusta ja vangitse nuo ajatukset.
Brian kysyy: "Miksi Jeesus valitsi Juudaksen opetuslapsekseen?"
Profetia oli: "joka minun leipääni söi, nostaa kantapäänsä minua vastaan."
Jeesus tiesi, että profetian mukaan yksi kieltäisi Hänet.
Hän toteutti profetiaa.
En keksi muuta syytä. Jeesus tiesi kaiken, mitä tapahtuisi.
Rouva C. M. sanoo: "Kun rukoilen Isää Jeesuksen nimessä -
Pyhän Hengen kautta, tiedän Hänen kuulevan minua.
Jos rukoilen ääneen tai jos puhun ongelmistani toisten kanssa, -
voivatko demonit kuulla sanani ja kertoa herralleen?
Miten vihollinen saa tietonsa minusta -
saadakseen minut kompastumaan heikkouksissani?
Voivatko demonit salakuunnella, vai tarkkailevatko ne vain?"
Olet puoliksi liian fiksu. Olet luonut itsellesi aivan liikaa ongelmia.
Jumala hallitsee maailmaa. Eletään Hänen edessään ja ylistetään Häntä.
Kuljetaan Hänen hyvyydessään eikä murehdita demonien kuuntelevan.
Yksi asia käy kyllä.
Jos sinulla on Pyhän Hengen voitelu ja paljastat sen uskosta osattomille, -
Sana sanoo: "Älkää heittäkö helmiänne sikojen eteen, -
etteivät ne tallaisi niitä jalkoihinsa ja kääntyisi ja repisi teitä."
Jos avaat Jumalan pyhät jutut kylmille uskosta osattomille, -
he tekevät sinusta pilkkaa. Se haavoittaa henkeäsi.
En murehtisi demoneista, jotka kuuntelevat sanojasi.
Ylistä Jumalaa, se on ylivoimaista.
Ylistä Herraa ääneen. Ylistä Häntä täydestä sydämestä.
Jos demonit kuulevat sen, ne vapisevat pelosta.
Totta. Ylistys saa ne pakenemaan.
Katsoja kysyy: "Onko väärin pyytää Jumalalta siunauksia?
Esimerkiksi antaa hyväntekeväi- syyteen ja pyytää siitä siunausta?
Tiedän, että on parempi antaa kuin saada.
Jos palkkiota ei olisi, Jeesus ei olisi kertonut sitä.
Mutta Hän kertoi palkkiosta.
"Antakaa, niin teille annetaan. Hyvä mitta, sullottu, -
pudistettu ja kukkurainen, annetaan teidän helmaanne."
Se on Raamatun periaate. Miksi emme sanoisi, mitä Jeesus sanoi?
Jos se oli salaisuus, ei Hän olisi sitä sanonut, mutta niin Hän opetti.
Otamme sen vastaan. Mutta emme anna saadaksemme jotain takaisin.
Annamme, koska jollakulla on tarve ja koska rakastamme Jumalaa.
Annamme rakkaudesta Herraan.
Siinä ei siis ole mitään väärää, jos henkemme sanoo: -
"Täytän sanasi ja otan siksi vastaan lupaamasi siunauksen."
Aikamme kysymyksille loppui. Kiitos silti niistä ja myös vastauksistasi.
Nyt tapaamme parin, jonka avioliitto oli taivaassa solmittu toisella kertaa.
TOISELLA KERTAA
Miehen mielestä tie voi olla oikea, mutta lopulta se vie kuolemaan.
Kalterit eivät ehkä pidättele sinua, -
mutta oletko syyllisyyden ja häpeän vankilassa?
Ota yhteyttä ohjelmaan ja löydä todellinen vapaus Jeesuksessa.
Parit tappelevat. Se on kamalaa. Minähän en vaimoni kanssa tappele.
Sepä nostattikin paljon hekotusta.
Me rakastamme toisiamme ja jatkamme elämää.
Mutta Steve ja Leandra Sanches tappelivat jatkuvasti etenkin rahasta.
Lopulta he erosivat.
Mutta nyt monien vuosien päästä -
he ovat jälleen yhdessä ja kukoistavat taloudellisesti.
Kuulette, mikä muutti kaiken heidän avioliitossaan toisella kerralla.
Sanchesien puupalvelulla näyttää aina riittävän töitä.
Omistaja Steve Sanches uskoo yrityksen kukoistavan, -
koska hän antaa vaimonsa Leandran kanssa uskollisesti.
Sainpa dollarin tai sata dollaria kuussa, -
10 prosenttia rahasta kuuluu Jumalalle.
Leandran mukaan syy antaa on yksinkertainen.
Kyse on kuuliaisesta asenteesta ja sydämestä.
Hyöty on se, että Hän huolehtii minusta.
Pari ei aina ajatellut niin. Vuosia he kiistelivät rahasta ja kymmenyksistä.
Heillä oli talousvaikeuksia, ja lopulta ensimmäinen liitto päättyi eroon.
Yksinhuoltajaäitinä Leandra omisti elämänsä Kristukselle.
Hän asetti Jumalalle antamisen etusijalle.
Tiesin, että niin piti tehdä ja sitä sydämenikin tahtoi.
Tiesin, että jos maksan kymmenykset myös puutteessa, -
Hän pitää minusta huolta. - Kului 17 vuotta.
Leandra kuuli, että Steve oli antanut elämänsä Herralle.
He alkoivat seurustella, ja joulukuussa 2010 he avioituivat jälleen.
Nyt Stevekin tahtoi huolehtia taloudesta Jumalan tavalla.
Sovimme yhdessä, että kymmenysten maksu kuuluu elämäämme kiinteästi.
Jumala antoi minulle vastuun antaa Hänen rahansa Hänelle.
Niin yksinkertaista se on.
He antavat kymmenyksiä seurakunnalleen ja CBN-työlle.
Leandra on nyt kotisairaanhoitaja ja Steven puuyritys kukoistaa.
He uskovat, että Jumala huolehtii myös heidän pojistaan.
Jumala luo lisää työtä.
Samalla Jumala siunaa muita yritykseni, Hänen yrityksensä, kautta.
He uskovat vakaasti säännöllisyyteen ja Jumalaan luottamiseen.
Kun antaa säännöllisesti, näkee Jumalan rakkautta yltäkylläisesti.
Kokeile, niin näet, -
että Hän on Jumala, joka pitää lupauksensa. Hän siunaa sinua.
Jumala on luonut meihin halun antaa. Tahdomme antaa.
Tahdomme auttaa toisia. On siunatumpaa antaa kuin saada.
Sinussa tapahtuu jotain, kun annat.
Kun annat, laitat maailman- kaikkeudessa liikkeelle jotain.
Jeesus sanoo, että kun annat, ihmiset antavat sinulle takaisin.
Niin se vain toimii. Jos rakastaa, saa rakkautta. Jos on hyvä, saa hyvyyttä.
Anna, niin sinulle annetaan. Tämä upea pari oppi periaatteen.
Kun annat Jumalalle, Hän laittaa universumin antamaan sinulle.
Jos tahdot osallistua, olisi ihanaa saada sinut jäseneksi. Ota yhteyttä.
Jätämme teidät näiden psalminsanojen kanssa: -
"Sillä hän antaa enkeleilleen sinusta käskyn -
varjella sinua kaikilla teilläsi." Hei, hei.
Seison sydämesi ovella ja kolkutan.
Tulen jokaisen miehen, naisen ja lapsen luo.
Tahdon tuntea sinut. Tahdon, että sinä tuntisit minut.
Joku kolkuttaa sydämesi ovella.
Hänen nimensä on Jeesus Kristus. Kutsutko Hänet sydämeesi?
Ota yhteyttä ohjelmaan.
Kun tahdot puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita palvelunumeroomme tai kirjoita meille.
Suomennos: Maija Tuukkanen